**VIVESTAD BYGDEKVINNELAG**

**Referat fra medlemsmøte 20.01.2022**

Sted: Bygdestua, Sagatun

Tema: Strikkekafe

Nestleder Kari F Stokke kunne ønske velkommen til 10 medlemmer, samt til Bodil og Toril fra Strikkebutikken på Revetal. Vi har hatt strikkekafe på agendaen to ganger tidligere, men på grunn av covid pandemien har vi måtte avlyse begge ganger.

Ordet gikk så til representantene fra strikkebutikken. De fortalte litt om butikken og så informerte de om garn og mønster- nye farger som kommer. De hadde også med ferdige strikkemodeller som de viste fram. Moro å se alle de fine strikkede modellene. Det er mulig å finne gratis strikkeoppskrifter på bl.a. House of yarn.

Kari takket damene og overrakte Godt drikke bok og Vestfoldmat som takk.

Kaffepause med kaffe og lefser.

Leder Anne Ka Munkejord informerte om følgende lagssaker:

* Julehilsen fra VBK og NBK
* NBK medlemskontingent for 2022
* Bygdekvinnebladet – som kommer ut med 2 nummer i året
* Frivillighetens år i 2022
* Verdens matvaredag 16. okt. Kan vi få til en aktivitet i bygda den dagen?
* Spiskammerprisen som deles ut på VBK årsmøte i mars.
* Invitasjon til seminaret Bygdekvinner på lading 25 – 26 mars. Alle bygdekvinner er velkommen til å delta. Pris kr 2 970 for hele seminaret. Dagspakker til kr 1.700,-. Påmeldingsfrist er 10. februar.
* Takket for kaker til kakelotteriet i desember. Det kom inn kr 3.650,- på loddsalget. Styret i Vivestad bygdekvinnelag har vedtatt å gi pengene fra loddsalget samt litt fra lagskassen, totalt kr 5.000,- til Bygdehuset Sagatun.
* Årsplanen for bygdekvinnelaget legges ut på hjemmesiden.
* Invitasjoner til møter og arrangementer i bygdekvinnelaget sendes ut på SMS.
* Neste møte i laget er 17. februar på Revetal bibliotek.

Loddsalget innbrakte kr 720,- i lagskassa.

Nestleder Kari Stokke takket for frammøte og ønsket vel hjem,

Margot Krøglid, sekr.